laion/Wikipedia-Exotic huggingface dataset:
קווין אואנס

קווין יאניק סטין (באנגלית: Kevin Yanick Steen; נולד ב-7 במאי 1984), הידוע יותר בשם הבמה שלו, קווין אואנס הוא מתאבק קנדי, המופיע בארגון ההיאבקות WWE, בתוכנית סמאקדאון. אואנס החל את הקריירה שלו בשנת 2000 בהיותו בגיל 16. לפני שהצטרף ל-WWE בסוף שנת 2014, הוא הופיע תחת שם המשפחה שלו, סטין, משנת 2007 בארגון Ring of Honor‏ (ROH), שבו היה פעם אחת אלוף העולם של ROH ופעם אחת אלוף הזוגות של ROH. בנוסף, סטין התאבק באופן נרחב בזירות הארגונים העצמאיים במשך 14 שנה, כשעיקר פעילותו הייתה בארגון Pro Wrestling Guerrilla‏ (PWG), שבו היה שלוש פעמים אלוף העולם של PWG (הכי הרבה זכיות בתואר למתאבק) ושלוש פעמים אלוף הזוגות של PWG. כמו כן, הוא הופיע בארגון International Wrestling Syndicate‏ (IWS), שבו היה שלוש פעמים אלוף העולם במשקל כבד של IWS, ב-All American Wrestling‏ (AAW), שבו היה פעם אחת האלוף במשקל כבד של AAW וב-Combat Zone Wrestling‏ (CZW), שבו היה פעם אחת אלוף האיירון מן של CZW. אואנס הגיע ל-WWE דרך מחלקת הפיתוח שלה, NXT, שבה היה פעם אחת אלוף ה-NXT, לפני שערך את הבכורה שלו ברוסטר הראשי במאי 2015. מאז, הוא היה פעם אחת האלוף האוניברסלי, פעמיים האלוף הבין יבשתי ושלוש פעמים אלוף ארצות הברית. סטין נולד בסן ז'אן סור-ריצ'לו, קוויבק, וגדל במריוויל, קוויבק. יש לו אח בשם אדוארד לואר. הוא ממוצא צרפתי-קנדי ומדבר צרפתית כשפת אם. הוא למד לדבר אנגלית כנער על ידי חיקוי של כל מה שהוא שמע בתוכניות Monday Night War. סטין השתתף בהוקי קרח, כדורגל ובייסבול, אך לא שקל אף פעם לפתח קריירה באף אחד מענפים אלה. לעומת זאת, הוא שקל להפוך למתאבק מקצועי לאחר שהוא ואביו צפו בקלטת של הקרב בין דיזל לשון מייקלס ברסלמניה 11. לסטין ולאשתו, קרינה, בן אחד בשם אואן (על שם אואן הארט - אואנס הקדיש את שם הבמה שלו ב-WWE גם להארט וגם לבנו) ובת אחת בשם אלודי ליילה. הישגים בארגון ההיאבקות All American Wrestling - AAW אליפות במשקל כבד של AAW (פעם אחת) הישגים בארגון ההיאבקות Combat Zone Wrestling - CZW אליפות איירון מן של CZW (פעם אחת) הישגים בארגון ההיאבקות International Wrestling Syndicate - IWS האליפות הקנדית של IWS (פעם אחת) אליפות העולם במשקל כבד של IWS‏ (3 פעמים) הישגים בארגון ההיאבקות Pro Wrestling Guerrilla - PWG" אליפות העולם של PWG‏ (3 פעמים) אליפות הזוגות של PWG‏ (3 פעמים) - ביחד עם אל ג'נריקו (2) וסופר דרגון (1) הישגים במגזין ההיאבקות Pro Wrestling Illustrated - PWI PWI דירג אותו במקום ה-3 מתוך 500 המתאבקים הטובים ביותר לשנת 2017 הישגים בארגון ההיאבקות Ring of Honor - ROH אליפות העולם של ROH (פעם אחת) אליפות הזוגות של ROH (פעם אחת) - ביחד עם אל ג'נריקו הישגים במגזין ההיאבקות SoCal Uncensored קרב השנה (2011) עם סופר דרגון נגד היאנג באקס ב-10 בדצמבר מתאבק השנה (2005, 2011, 2012) הישגים בארגון ההיאבקות World Wrestling Entertainment - WWE האליפות האוניברסלית (פעם אחת) אליפות ה-NXT (פעם אחת) האליפות הבין-יבשתית (פעמיים) אליפות ארצות הברית (3 פעמים) אליפות הזוגות של Raw - ביחד עם סמי זיין (פעם אחת) אליפות הזוגות של סמאקדאון - ביחד עם סמי זיין (פעם אחת) הישגים במגזין ההיאבקות Wrestling Observer Newsletter - WON המתקוטט הטוב ביותר (2010–2012) פיוד השנה (2010) נגד אל ג'נריקו מדיה וקבצים בנושא קווין אואנס בוויקישיתוף קווין אואנס, ברשת החברתית פייסבוק קווין אואנס, ברשת החברתית אקס (טוויטר) קווין אואנס, באתר WWE.com להיאבקות מקצועית קווין אואנס, באתר Online World of Wrestling
התחנה המרכזית של רמלה

התחנה המרכזית של רמלה הנקראת גם קניון קריית רמלה היא תחנה מרכזית ומסוף האוטובוסים המרכזי של העיר רמלה. נמצאת בחלקה הדרומי העיר, סמוך לתחנת הרכבת רמלה בשדרות הרצל. התחנה כוללת בתוכה מרכז קניות בן שתי קומות כאשר התחתונה מביניהן משמשת כמפלס הרציפים של התחנה המרכזית. מקומות ההמתנה לאוטובוסים נמצאים בתוך המבנה, בשונה מתחנות מרכזיות אחרות בישראל, שכן הרציפים נמצאים בחוץ. מעל התחנה המרכזית ישנו מבנה משרדים ובו משרדי ממשלה שונים. בצמוד לתחנה ישנו חניון בן חמש קומות. במקור היו אמורות להיבנות שלוש קומות חניון נוספות אך רק השלד של המעליות של קומות אלו נבנה וגרם המדרגות אשר בנייתו נפסקה לאחר בניית הניצנים של קומה השישית שלא נבנתה. מהתחנה יוצאים קווי אוטובוס בעיקר למטרופולין תל אביב והמרכז, כולל ירושלים, את מרבית קווי האוטובוס מפעילה קווים, בין היתר קווים עירוניים, אזוריים וקווים לתל אביב, את שאר הקווים מפעילה אגד ו2 קווים של אלקטרה אפיקים המפעילים את השירות הבינעירוני לדרום. ולצפון מפעילה רכבת ישראל באמצעות קווי רכבת מתחנת הרכבת רמלה הסמוכה לתחנה. מערך הקווים העירוני ברמלה מופעל על ידי חברת קווים. מהתחנה המרכזית יוצאים שלושה קווים מתוך ארבעה הפנימיים ברמלה ואחד הקווים העירוניים ללוד השכנה. הקווים יוצאים מתוך מפלס הרציפים בתחנה. מקרא סימנים: ♿ – אוטובוס עירוני נגיש 🔄 – קו סיבובי (מעגלי) בהתאם לכיוון הנסיעה. לכיוון לוד: רח' אצ"ל. לכיוון שכ' אשכול: שד' הרצל בהתאם לכיוון הנסיעה. לכיוון לוד: רח' אצ"ל. לכיוון ראשון לציון: שד' הרצל בהתאם לכיוון הנסיעה. לכיוון בית שמש: רציף 3. לכיוון ת"א: שד' הרצל בהתאם לכיוון הנסיעה. לכיוון ירושלים: רציף 2. מירושלים: שד' הרצל קו חד כיווני
יוקאדומה

יוקאדומה (בצרפתית: Yokadouma) היא עיירה שנמצאת באזור המזרח שבקמרון. יוקאדומה ממוקמת כ-192 ק"מ מבירת האזור ברטואה וכ-400 ק"מ מבירת המדינה יאונדה. בנוסף העיירה נמצאת כ-31 ק"מ מהגבול של קמרון עם הרפובליקה המרכז-אפריקאית וכ-168 ק"מ מהגבול של קמרון עם הרפובליקה של קונגו. הטמפרטורה הממוצעת היא 20 מעלות צלזיוס. החודש הכי חם הוא מרץ (22 מעלות צלזיוס). החודש הכי קר הוא אוגוסט (19 מעלות צלזיוס). כמות המשקעים הממוצעת היא 1,878 מילימטרים בשנה. חודש ספטמבר הוא החודש שיש בו הכי הרבה גשם (276 מ"מ גשם), וחודש ינואר הוא החודש שיש בו הכי פחות גשם (25 מ"מ גשם). יוקאדומה ממוקמת ליד הכביש האזורי P4 והכביש D78. ביוקאדומה יש בית מרקחת ובית חולים. מדיה וקבצים בנושא יוקאדומה בוויקישיתוף אתר האינטרנט הרשמי של יוקאדומה Plan de développement communal de Yokadouma, juillet 2012. "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
Runaway Train (שיר של סול אסיילום)

Runaway Train הוא בלדת רוק שבוצע על ידי להקת הרוק האמריקאית סול אסיילום ויצא לאור בשנת 1993. השיר זכה בשנת 1994 בפרס גראמי לשיר הרוק הטוב ביותר. השיר יצא לאור ביוני 1993 כסינגל הרביעי מהאלבום "Grave Dancers Union" שיצא שנה קודם לכן. השיר זכה להצלחה רבה ברחבי העולם. הוא הגיע למקום החמישי במצעד הבילבורד הוט 100, למקום השני במצעד המיינסטרים טופ 40, ולמקום הראשון במצעד מגזין RPM הקנדי. הוא הגיע לזהב על ידי איגוד תעשיית ההקלטות האמריקאי לאחר שנמכרו ממנו 600,000 עותקים בארצות הברית. במדינות נוספות זכה השיר להצלחה כגון נורווגיה, שווייץ, ניו זילנד, ושוודיה. הוידאו קליפ לשיר בוים על ידי טוני קיי, והושמע רבות ב-MTV. לשיר נוצרו מספר גרסאות. הגרסה שיצאה בארצות הברית החלה בהודעה על המסך האומרת "ישנם מעל למיליון בני נוער אבודים המסתובבים ברחובות של ארצות הברית, כאשר הגרסה הבריטית לווידאו קליפ כללה את ההודעה "100,000 בני נוער אבודים ברחובות בריטניה". לאורך הווידאו קליפ נראית הלהקה שרה ומנגנת, ותוך כדי מופיעות סצנות מבוימות. בסצנה הראשונה ילד הרואה את סבו מכה את סבתו והורג אותה. כתוצאה מכך נאלץ הילד לברוח. סצנה השנייה נערה שעוסקת בזנות עולה על רכב של גבר. בהמשך נלקחת הנערה לרכב מסחרי של כנופיה ולאחר מכן נלקחת על ידי אמבולנס לבית החולים לאחר שהוכתה. בסצנה שלישית של הקליפ נראה תינוק הנחטף על ידי אשה מבוגרת מעגלתו, ואמו רצה אחר רכב החוטפת. לאורך הקליפ נראים גם ילדים שנפגעו כתוצאה מהתעללות בהם. בקטע מהקליפ נראות על המסך תמונות רבות של ילדים נעדרים לצד שמם ושנת היעלמותם. הרעיון להציב תמונות של ילדים נעדרים בקליפ נהגה על ידי במאי הקליפ קיי, ששאב השראה מתמונות ילדים נעדרים על קרטוני חלב. לדבריו, 26 ילדים שהופיעו בקליפ שבו לביתם. בסוף הקליפ נראה פירנר על המסך אומר: "אם ראית את אחד מהילדים האלו, או שאתה אחד מהם צלצל למספר הזה" ולאחר מכן פורסם המספר מספר. MTV הסירו את הקטע הזה כי הם לא רצו שהקליפ יהיה חלק מתשדיר שירות. תחנת VH1 שידרה את הגרסה הבריטית באורכה המלא. מידע על היצירה "Runaway Train" באתר מיוזיק בריינז מידע על הסינגל "Runaway Train" באתר מיוזיק בריינז סרטון השיר "Runaway Train" באתר יוטיוב אלון גרין, THE LOST CHILDREN OF ‘RUNAWAY TRAIN (אורכב 16.12.2019 בארכיון Wayback Machine), באתר מגזין mel דייוויד פייזנר, Wrong Way on a One-Way Track: The Oral History of Soul Asylum’s ‘Runaway Train’, באתר spin‏, 24 ביולי 2013
דניאל קרלטון גאידושק

דניאל קרלטון גאידושק (באנגלית: Daniel Carleton Gajdusek; ‏9 בספטמבר 1923 – 12 בדצמבר 2008) היה רופא אמריקאי, חתן פרס נובל לפיזיולוגיה או לרפואה לשנת 1976 על עבודתו המחקרית על מחלת קורו, המחלה הפריונית האנושית המדבקת הראשונה שנתגלתה. ב-1996 הואשם גאידושק בהתעללות מינית בילדים, הורשע וריצה 12 חודשים בכלא, שאחריהם עזב לאירופה, שם נפטר לאחר עשור. אביו של קרלטון, קרול גאידושק היה קצב שהוריו היגרו מדברצן, הונגריה. גאידשק עצמו נולד ביונקרס, ניו יורק וב-1943 סיים את לימודי התואר הראשון שלו מאוניברסיטת רוצ'סטר שם למד פיזיקה, ביולוגיה, כימיה ומתמטיקה. הוא סיים את לימודי הרפואה באוניברסיטת הרווארד ב-1946 והשלים פוסט דוקטורט באוניברסיטת קולומביה, המכון הטכנולוגי של קליפורניה ובהרווארד. ב-1951 גאידושק גויס לצבא האמריקאי והוצב כוירולוג. ב-1954 לאחר שחרורו מהצבא, עבר לעבוד כחוקר ב-Walter and Eliza Hall Institute of Medical Research במלבורן, אוסטרליה שם החל את עבודת המחקר שתזכה אותו בפרס נובל. עיקר מחקרו של גאידושק עסק במחלת קורו. מחלה זו הייתה נפוצה אצל אנשי שבט הפורה בגינאה החדשה בשנות ה-50 וה-60 של המאה ה-20. גאידושק קשר את התפשטות המחלה למנהגי הקניבליזם של אנשי השבט שנהגו לאכול מוחות של נפטרים. גאידושק היה הראשון להעלות השערה על הקשר בין מנהג זה לבין המחלה. הוא הוכיח השערה זו באמצעות החדרת מוחות של נפטרים מהמחלה ליונקים. הוא המשיך והראה כי למחלה תקופת דגירה שנמשכת מספר שנים לפני התפרצותה. עם הפסקת הקניבליזם בשבט, המחלה נעלמה תוך דור. מדיה וקבצים בנושא דניאל קרלטון גאידושק בוויקישיתוף דניאל קרלטון גאידושק, באתר פרס נובל (באנגלית) דניאל קרלטון גאידושק, באתר אנציקלופדיה בריטניקה (באנגלית) דניאל קרלטון גאידושק, באתר "Find a Grave" (באנגלית)
בריג'טה בארט

בריג'טה בארט (באנגלית: Brigetta Barrett;‏ נולדה ב-24 בדצמבר 1990) היא אתלטית אמריקאית, סגנית אלופה אולימפית (לונדון 2012), אלופת העולם (מוסקבה 2013) ואלופת האוניברסיאדה (שנג'ן 2011) בקפיצה לגובה. באוניברסיאדה שנערכה בשנג'ן באוגוסט 2011 זכתה בארט במדליית זהב בקפיצה לגובה בשיא אישי חדש של 1.96 מטר. שבועיים לאחר מכן באליפות העולם שנערכה בטגו, קוריאה הדרומית ב-4 בספטמבר היא סיימה במקום 10 בקפיצה לגובה בתוצאה של 1.93 מטר. בשלב המוקדמות היא קפצה לגובה של 1.95 מטר ללא אף פסילה. באולימפיאדת לונדון (2012) זכתה בארט במדליית כסף בקפיצה לגובה בשיא אישי חדש של 2.03 מטר, אחרי אנה צ'יצ'רובה מרוסיה (2.05 מטר). בתחרות שנערכה בדה מוין, איווה ב-22 ביוני 2013 קבעה בארט בקפיצה לגובה שיא אישי חדש ואת תוצאת השנה בעולם, 2.04 מטר. חודשיים לאחר מכן, באליפות העולם שנערכה במוסקבה, רוסיה באוגוסט אותה שנה היא זכתה במדליית זהב בקפיצה לגובה בתוצאה של 2.00 מטר, לפני אנה צ'יצ'רובה מרוסיה ורות בייטייה מספרד שזכו בצוותא במדליית הכסף בתוצאה של 1.97 מטר. בפברואר 2019 נשללה מדליית הזהב מסבטלנה שקולינה מרוסיה בשל אימרוץ והועברה לבארט. היא פרשה מספורט תחרותי בשנת 2016 אך חזרה להתחרות בשנת 2017. קפיצה לגובה: 2.04 מטר (2013) מדיה וקבצים בנושא בריג'טה בארט בוויקישיתוף בריג'טה בארט, באתר הוועד האולימפי הבין-לאומי בריג'טה בארט, באתר olympedia.org בריג'טה בארט, באתר התאחדות האתלטיקה הבין-לאומית בריג'טה בארט, באתר ליגת היהלום בריג'טה בארט, באתר Track and Field (נשים) בריג'טה בארט, באתר נבחרת ארצות הברית באתלטיקה
ננגה-אבוקו

ננגה-אבוקו (בצרפתית: Nanga-Eboko) היא עיירה בקמרון שנמצאת באזור המרכז. העיירה ממוקמת כ-132 ק"מ מבירת המדינה ומבירת האזור יאונדה. בנוסף היא נמצאת על גדות הנהר סאנגה (אנ'). ננגה-אבוקו ממוקמת ליד הכביש הלאומי N1. בנוסף בננגה-אבוקו יש מוסך. הטמפרטורה הממוצעת היא 20 מעלות צלזיוס. החודש הכי חם הוא מרץ (22 מעלות צלזיוס). החודש הכי קר הוא ספטמבר (19 מעלות צלזיוס). כמות המשקעים הממוצעת היא 1,851 מילימטרים בשנה. חודש ספטמבר הוא החודש שיש בו הכי הרבה גשם (378 מ"מ גשם), וחודש ינואר הוא החודש שיש בו הכי פחות גשם (2 מ"מ גשם). בננגה-אבוקו יש 4 בתי מלון ובר אחד. מדיה וקבצים בנושא ננגה-אבוקו בוויקישיתוף אתר האינטרנט הרשמי של ננגה-אבוקו Troisième recensement général de la population et de l'habitat (3e RGPH, 2005), Bureau central des recensements et des études de population du Cameroun (BUCREP), 2010. "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
באנגאנגטה

באנגאנגטה (בצרפתית: Bangangté) היא עיירה שנמצאת באזור המערב שבקמרון. היא גם משמשת כבית המסורתי של הקבוצה האתנית במילקה (אנ'). העיירה נמצאת כ-40 ק"מ מבירת האזור באפוסם וכ-175 ק"מ מבירת המדינה יאונדה. בנוסף, העיירה נמצאת כ-170 ק"מ מהגבול של קמרון עם ניגריה. באנגאנגטה ממקומת ליד הכביש האזורי P15 והכביש הלאומי N4. בנוסף יש באנגאנגטה מוסך ותחנת דלק. הטמפרטורה הממוצעת היא 19 מעלות צלזיוס. החודש הכי חם הוא פברואר (21 מעלות צלזיוס). החודש הכי קר הוא אוגוסט (16 מעלות צלזיוס). כמות המשקעים הממוצעת היא 1,420 מילימטרים בשנה. חודש ספטמבר הוא החודש שיש בו הכי הרבה גשם (264 מ"מ גשם), וחודש ינואר הוא החודש שיש בו הכי פחות גשם (4 מ"מ גשם). בבאנגאנגטה יש מספר רב של בתי מרקחת, בתי מלון, מסעדות, ברים ומרכזי קניות. מדיה וקבצים בנושא באנגאנגטה בוויקישיתוף "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
מסוף חצור הגלילית

מסוף חצור הגלילית הממוקם במתחם קניון הגליל העליון הוא תחנת האוטובוסים המרכזית של הגליל העליון שוכן בכניסה לחצור הגלילית, סמוך לכביש 90 ושדה התעופה ראש פינה, מסוף חצור הגלילית היא תחנת מעבר חשובה בצפון הארץ ואחד המסופים החשובים בגליל, מהמסוף יוצאים קווים רבים ליישובי הצפון ורמת הגולן, את המסוף פוקדים חיילים המשרתים בצפון הארץ ורמת הגולן. בקרבת המסוף אושרה תוכנית להקמת תחנת הרכבת חצור הגלילית, שתהווה מרכז התחבורה של הגליל העליון, לצד שדרוג מסוף האוטובוסים וקניון הגליל העליון. במסוף ישנם 5 רציפים מהם יוצאים קווי אוטובוס לצפון ומרכז הארץ: קריית שמונה, רמת הגולן, חיפה, עפולה, טבריה, תל אביב-יפו וירושלים. המסוף משולב עם מרכז מסחרי גדול - "קניון הגליל העליון" במקום ישנם חנויות ומסעדות מזון מהיר, וסופרמרקט של שופרסל. מהמסוף יוצאים קווי אוטובוס פנימיים לתוך חצור הגלילית וקווי אוטובוס נוספים לשאר אזורי הארץ, את הקווים הפנימיים וחלק מהקווים האזוריים מפעילה חברת נתיב אקספרס, את הקווים הבינעירוניים הארוכים יותר מפעילה אגד ואת השירות לרמת הגולן ורמת כורזים מפעילה מועצה אזורית גולן. מקרא סימנים: ♿ - אוטובוס עירוני נגיש 🔄 - קו סיבובי (מעגלי) מערך הקווים העירוניים בחצור הגלילית וראש פינה כולל שלושה קווים. הקווים מופעלים על ידי נתיב אקספרס. הקווים האזוריים במסוף מופעלים על ידי שלוש מפעילות שונות. בנוסף לשירות האזורי והבינעירוני, אגד מפעיל שירות בינעירוני לנקודות דרומיות יותר בישראל כגון עפולה דרך טבריה, חיפה דרך כרמיאל ועכו, תל אביב-יפו דרך נתניה וערי המרכז, וירושלים. הקו פועל בימים ראשון וחמישי בלבד וניתן לשמור מקומות בקו זה
מסמבריאורניס

מסמבריאורניס (שם מדעי: Mesembriornis) הוא סוג של עוף נכחד ממשפחת הפורוסרקוסיים, "עופות האימה", אשר חי באמריקה הדרומית לפני 5.332-4 מיליון שנה, בתחילת תקופת הפליוקן. בסוג זה היו שני מינים אוכלי בשר, שלצד הטיטאניס מצפון אמריקה, נחשבו לאחרוני עופות האימה בעולם. מספר חוקרים רואים בו בן למשפחה משלו בשל הבדלים קטנים במבנה השלד. כיום הוא משויך לתת-משפחה עצמאית (Mesembriornithinae). המסמבריאורניס היה עוף גדול בגובה 1.5 מטרים שהגיע לאורך 1.2 מטרים ולמשקל 70 ק"ג בממוצע. הוא היה בעל מקור ענקי שנועד לחיתוך והכאה קטלנית בטרפו. מאובניו נמצאו בתצורות מונטה הרמוסו שבארגנטינה במאה ה-19. רגליו הארוכות אפשרו למסמבריאורניס תאוצה גדולה, בדומה לברדלס, והוא השתמש בטפריו ובמקורו העצום כדי להרוג את קרבנותיו, בעיקר נוטונגולאטויים. מדיה וקבצים בנושא מסמבריאורניס בוויקישיתוף מסמבריאורניס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
אילניציה

אילניציה (באוקראינית: Ільниця; בהונגרית: Ilonca, אילונצה; ברוסית: Ильница, אילניצַה; בצ'כית: llnice, אילניצֶה; ביידיש: יילינצע) הוא כפר במחוז זקרפטיה שבמערב אוקראינה. עד שנת 1918 היה האזור במחוז מרמורש שבממלכת הונגריה, ומשנת 1919 עד 1939 ברפובליקה הצ'כוסלובקית. בימי מלחמת העולם השנייה היה המחוז תחת כיבוש הונגרי ובשנת 1945 סופח לאוקראינה, אז הרפובליקה הסובייטית הסוציאליסטית האוקראינית בברית המועצות. ראשוני היהודים הגיעו למקום בתחילת המאה ה-19 והקהילה החזיקה במקום רב ושוחט. בשנת 1941 גויסו רבים מגברי העיר לעבודות כפייה שם מצאו את מותם. מספר משפחות גורשו בהמשך אותה שנה לקמניץ-פודולסקי ובאמצע מאי 1944 שולחו שאר יהודי העיר להשמדה במחנה אושוויץ. אילונצא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 28. (נתוני האוכלוסין בספר מבוססים ברובם על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא אילניציה בוויקישיתוף "אילניציה", באתר JewishGen (באנגלית) ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
קורקן אלמשאה

קוּרְקֶן אָלֶמְשָאה בארמנית: Գուրգեն Ալեմշահ באיטלקית: Kurken M. Alemshah ‏ 22 במאי 1907 - 14 בדצמבר 1947) היה מנצח ומלחין ארמני שנפלט בילדותו לאיטליה. אלמשאן נולד בבארדיזאג (כיום בחצ'ג'יק) סמוך לאיזמיר, טורקיה. הוא החל את לימודיו בעיר הולדתו, אבל עקב רצח העם הארמני ב-1915 שלחו אותו הוריו לאיטליה, שם המשיך בלימודים בבית הספר הארמני מוראט-רפאליאן בוונציה. ב-1923, כשמוריו עמדו על כשרונותיו המוזיקליים המרשימים, רשמו אותו ללימודי מוזיקה בקונסרבטוריון של מילאנו. לאחר סיום לימודיו, הצטרף אלמשאן לסגל המורים של הסניף הפריזאי של בית הספר מוראט-ראפאליאן, שם ארגן את מקהלת גילייה, שהופיעה לא רק בפריז, אלא גם בוונציה, שם ניצח על המקהלה בתוכנית קומיטאס ורדאפט בכיכר סן מרקו. אלמשאה הביא את השיר הארמני לכלל אוהבי המוזיקה: הוא הציג את האופרה ההיתולית הפופולרית של צ'וחג'יאן ‏ "Leblebidji Hor-Hor Agha" ("מוכר החומוס") ואת "Haygagan harsanik" ("החתונה הארמנית"), יצירה שהורכבה משילוב של נעימות מאת אלמשאה עצמו עם שירים פופולריים. ב-1937 קיבלה "החתונה הארמנית" פרס שני בתחרות בינלאומית, שבה השתתפו עשרים ארצות. במקביל ניצח אלמשאה על מקהלת אלאקייאז במספר אירועים, תחילה לציון ייסוד השלטון הסובייטי בארמניה,, ואחר למגבית לפעולות ההצלה במלחמה הארמנית. בשנת 1939 התמנה אלמשאה למנצח מקהלת סיפאן-קומיטאס. הוא ניצח על האופרה של ארמן טיגרניאן "אנוש" וביצע את הליטורגיה של הכנסייה הארמנית בכמה קתדרלות צרפתיות. בסתיו 1947 ביקר אלמשאה בארצות הברית לסדרת הופעות. באוקטובר ניצח על קונצרט בבית עיריית ניו יורק, שהוקדש למוזיקה ארמנית, תזמורתית וכוראלית. ב-14 בדצמבר 1947 הלך לעולמו בדטרויט מהתקף לב, יום לפני שהיה אמור להופיע בעיר. אלמשאה שר בקול ייחודי. המוזיקה שלו מציגה מלודיות זורמות ואלגנטיות, עידון ושלוות-נפש. החוש שלו לאווירה פואטית - ומלאכת המחשבת שלו בהעברתה למאזינים - היו ייחודיים והקנו לשיריו מרקם מוזיקלי נדיר ועוצמה רגשית. מספר פרטיטורות שלו יצאו לאוור בפריז ב-1947 וכתבי היד שלו שמורים במוזיאון שארנטס לספרות ולאמנויות בארמניה. יצא לאור תקליטור של מכלול שירי הסולו של אלמשאה, בביצוע אליזבט פליבאנייאן, וכמה מיצירותיו הכוראליות בביצוע המקהלה הקאמרית קומיטאס. קורקן אלמשאה, באתר MusicBrainz (באנגלית) [ http://www.gomidas.org/events/RevisitingArmenianBardizag.htm Lost Communities ביקור בבארדיזאג הארמנית, קהילות אבודות] Chorale Sipan Komitas - Choeur Mixte Arménien de Paris מקהלת סיפאן-קומיטאס
שרה שפירא

שרה שפירא (1866–1932?) הייתה משוררת עברייה שחייתה באימפריה הרוסית וברוסיה. ידועה בזכות שירה "ציון", שנודע לפי מילות הפתיחה שלו, "אל טל ואל מטר". שפירא נולדה בשנת 1866. סבה, ישעיה מאיר שפירא, היה רב ואב בית דין בקהילת יהודי צ'ורטקוב שבגליציה. אביה, ד"ר דוד בנימין שפירא, היה רופא בעיר דינבורג שברוסיה (היום דאוגבפילס בלטביה), ופרסם מאמרים בעיתונות העברית. היא גדלה בדינבורג וכן אצל סבה בצ'ורטקוב. פרסמה מאמרים ושירים בכתבי עת עבריים. שירה "ציון", שנודע לפי מילות הפתיחה שלו, "אל טל ואל מטר" (שמקורן בקינת דוד), פורסם בשנת 1887, בכרך השני של השנתון "כנסת ישראל" שבעריכת שאול פנחס רבינוביץ (שפ"ר). ארבע שנים לאחר פרסום השיר הלחין אותו דוד קבונובסקי, מלחין יהודי-רוסי שפעל באודסה בסוף המאה ה-19. השיר התקבל בהתלהבות ביישוב, ונדפס בשירונים ציוניים רבים. בשנת 1901 עבדה כמורה באודסה, והשתתפה בוועידת "חובבי ציון" שהתכנסה בעיר. קיימה קשר מכתבים עם המשורר יהודה לייב גורדון (יל"ג), שאף הקדיש לה ארבעה משיריו. גם המשוררים יצחק רבינוביץ ויהודה ליב גמזו כתבו לה שירי תהילה. אחרי המהפכה הרוסית עברה להתגורר במוסקבה עם אביה. עבדה בקיטלוג ספרים עבריים במחלקה העברית-היהודית של ספריית לנין, והייתה עוזרתו של מנהל המחלקה, שמואל אייזנשטדט. כתבי שרה שפירא בפרויקט בן-יהודה אליהו הכהן, 'אַל טל ואַל מטר': שרה שפירא, האישה הראשונה בתולדות הזמר העברי, בבלוג "עונג שבת", 15 בפברואר 2019 ראובן פאהן, שירה שנשכחה, העולם, 30 ביוני 1938 האזנה לשירי שרה שפירא, באתר זמרשת ד"ר גדעון גינצבורג, משוררות עבריות, דואר היום, 29 בדצמבר 1933 שרה שפירא (1866-1932), דף שער בספרייה הלאומית שרה שפירא, באתר זמרשת מילות השיר "אל טל ואל מטר" והאזנה לו, באתר זמרשת ר' ישעיה מאיר שפירא רבה של צ'ורטקוב, באתר לזכר יהודי צ'ורטקוב שנספו בשואה שרה שפירא, למען ציון לא אחשה, המליץ, 15 במרץ 1895 שרה שפירא, עזרת סופרים: חן שפתים, המליץ, 5 בדצמבר 1897 שרה שפירא, לא המדרש עיקר אלא המעשה, המליץ, 13 ביולי 1900 נחום סלושץ, מכתבים מרוסיה, חבצלת, 22 באפריל 1892
חלום ליל קיץ (פירושונים)

האם התכוונתם ל... חלום ליל קיץ – מחזה משנת 1595 מאת ויליאם שייקספיר חלום ליל קיץ (מנדלסון) – פתיחה (1826) ומוזיקת ליווי (1842) מאת פליקס מנדלסון חלום ליל קיץ (אופרה) – אופרה משנת 1960 מאת בנג'מין בריטן חלום ליל קיץ (בלט) – בלט משנת 1962 מאת ג'ורג' בלנצ'ין לפי המוזיקה של מנדלסון חלום ליל קיץ (אורף) – מוזיקת ליווי (1964) מאת קרל אורף חלום ליל קיץ (RSC, 1970) – הפקה של המחזה של הלהקה השייקספירית המלכותית בבימויו של פיטר ברוק חלום ליל קיץ (סרט, 1909)  חלום ליל קיץ (סרט, 1935)  חלום ליל קיץ (סרט, 1959) – סרט צ'כוסלובקי עם קריינות באנגלית של ריצ'רד ברטון  חלום ליל קיץ (סרט, 1968) – הוקרן בבתי קולנוע באירופה ובטלוויזיה בארצות הברית  מכלול יצירות שייקספיר של ה-BBC - (BBC Television Shakespeare) עונה רביעית "חלום ליל קיץ" בבימויו של אלייז'ה מושינסקי חלום ליל קיץ (סרט, 1999) חלום ליל קיץ (סרט, 2005) חלום ליל קיץ (סרט, 2016) חלום ליל קיץ (סרט, 2017) – עיבוד מודרני של המחזה המתרחש בלוס אנג'לס קליפורניה
דומם (עופר ללוש)

"דומם" או "טבע דומם" (1987) הוא תצריב מאת הצייר הישראלי עופר ללוש. תיאור הטבע הדומם של עופר ללוש נוצר בשנת 1987, תקופה בה יצר האמן כמה תצריבים גדולים בסדנת ההדפס ירושלים. ללוש יצר את התיאור כדיפטיכון, שהורכב משלוש פלטות תחריט שונות, ואשר הודפסו על ידי מרים שניצר על גבי גיליונות נייר בגובה של 106.5 ס"מ וברוחב כולל של 147 ס"מ במהדורה בת 35 עותקים. במרכז העבודה שולחן עץ ועליו מונחים עציצים וצמחים שונים. השולחן מתואר על רקע מרחב ריק ובהיר. למרות זאת, צבר העציצים המתוארים אינם יוצרים סדר והרמוניה, כי אם מרחב כאוטי שבו מופיעים הצמחים במצבים של בין לבלוב ושפע לקמילה. גם צורת הדיפטיכון, הקשורה בתולדות האמנות אל תיאורי סדר אלוהי, עשויה להעצים מתח זה. העבודה הוצגה בתערוכות שונות כגון "חותם הדפס" (1994) במוזיאון ישראל ובתערוכה "תחריט" (2006) במוזיאון הנגב לאמנות. בנוסף תקטלוגים של תערוכות אלו תצלום העבודה מופיע גם בספר "100 שנות אמנות הדפס בישראל" (2015). ראו: חותם הדפס: עשרים שנה לסדנת ההדפס, ירושלים, מוזיאון ישראל, ירושלים, 1994 ראו: תחריט, מוזיאון הנגב לאמנות, באר שבע, 2006 ראו: 100 שנות אמנות הדפס בישראל, סדנת ההדפס ירושלים, ירושלים, 2015
גזפרום מג'רגיונגז

גזפרום מג'רגיונגז (ברוסית: Газпром межрегионгаз) היא חברת אחזקות רוסית המנהלת את תשתיות הגז האזוריות של תאגיד גזפרום. החברה נמצאת בבעלות מלאה של תאגיד גזפרום ובשנים הראשונות לקיומה נקראה רק מג'רגיונגז. מנכ"ל החברה הוא קיריל סלזניוב. חברת מג'רגיונגז (בראשי התיבות ברוסית המשמעות היא "חברת ההפצה הבינאזורית", «Межрегиональная компания по реализации газа») הוקמה ב-21 בדצמבר 1996. ב-1 באפריל 1997 החלה החברה למכור גז ובשנת 2002 ארגנה החברה פלטפורמת מסחר אלקטרונית למסחר בגז המיוצר על ידי יצרנים עצמאיים. בספטמבר 2010 במסגרת השלב השני של ארגון מחדש שבוצע בתאגיד גזפרום, החברה שינתה את שמה מחברת UAH Mezhregiongaz לשמה הנוכחי גזפרום מג'רגיונגז. אתר האינטרנט הרשמי של גזפרום מג'רגיונגז LLC Mezhregiongaz LLC Mezhregiongaz סעיף "מנהלים" באתר הרשמי. LLC Mezhregiongaz LLC Mezhregiongaz אזור סחר אלקטרוני LLC Mezhregiongaz שמה ל LLC גזפרום Mezhregiongaz